Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes lēmumu, ar ko izveido otru Kopienas rīcības programmu veselības jomā (2007–2013) /* COM/2007/0150 galīgā redakcija - COD 2005/0042A */





[pic] | EIROPAS KOPIENU KOMISIJA | Briselē, 23.3.2007 COM(2007) 150 galīgā redakcija 2005/0042A (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes lēmumu, ar ko izveido otru Kopienas rīcības programmu veselības jomā (2007–2013) 2005/0042A (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes lēmumu, ar ko izveido otru Kopienas rīcības programmu veselības jomā (2007–2013) (Dokuments attiecas uz EEZ) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2005)115 - 2005/0042 (COD) | 2005. gada 13. aprīlis | Reģionu komitejas atzinuma datums Eiropas Ekonomikas un sociālo lietu komitejas atzinuma datums | 2006. gada 16. februāris 2006. gada 14. februāris | Eiropas Parlamenta atzinuma datums, pirmais lasījums | 2006. gada 16. marts | Komisijas pārskatītā priekšlikuma datums (dokuments COM(2006)234 - 2005/0042A (COD) | 2006. gada 24. maijs | Datums, kurā panākta politiska vienošanās Padomē | 2006. gada 30. novembris | Kopējās nostājas pieņemšanas datums | 2007. gada 22. marts | 2. KOMISIJAS PRIEKŠLIKUMA MĒRĶIS Ar programmu paredzēts dot ieguldījumu iedzīvotāju veselības un drošības aizsardzībā, izmantojot īpašus pasākumus veselības jomā. Programma ļauj ES papildināt, atbalstīt un pastiprināt dalībvalstu politiku un šādi veicināt solidaritāti un labklājību ES, aizsargājot un popularizējot cilvēku veselību un drošību un uzlabojot sabiedrības veselību. 2007.–2013. gada programmai būs trīs galvenie mērķi – uzlabot iedzīvotāju veselības drošību, veicināt veselību, veidot un izplatīt informāciju un zināšanas par veselību. Šos mērķus sasniedz, apvienojot pasākumus un instrumentus, saskaņā ar ikgadējos darba plānos paredzētajām prioritātēm. 3. PIEZĪMES PAR KOPĒJO NOSTĀJU Padome 2006. gada 30. novembrī vienprātīgi panāca politisku vienošanos par lēmuma projektu, ar ko izveido otru Kopienas rīcības programmu veselības jomā (2007–2013). Vienošanās pamatā lielā mērā bija Komisijas 2006. gada 24. maija grozītais priekšlikums. Grozītajā priekšlikumā programmas pasākumu joma un spektrs pielāgots ievērojamajam programmas budžeta samazinājumam, kas izriet no iestāžu vienošanās par ES finanšu shēmu (2007–2013), kā arī Eiropas Parlamenta paustajiem viedokļiem. Tajā veselības programma atdalīta no patērētāju aizsardzības programmas un ieviesti jauni aspekti saistībā ar nevienlīdzību veselības aprūpes jomā, popularizēta novecošana, saglabājot labu veselību, aplūkoti bērnu veselības jautājumi un ar dzimumu saistīti jautājumi; lēmuma projektā atspoguļoti Eiropas Parlamenta grozījumi, par kuriem nobalsoja pirmajā lasījumā 2006. gada martā. Padomē diskusijas par grozīto priekšlikumu bija vērstas uz vairākiem specifiskiem jautājumiem gan par programmas saturu, gan īstenošanu. Dažas dalībvalstis pauda bažas par būtiskiem jautājumiem, piemēram, par prioritātes noteikšanu smagu slimību samazināšanai un darbam, kas veicams ES jaudas uzlabošanai, lai reaģētu uz veselības apdraudējumiem, piemēram, atbalsta sniegšanai laboratoriju tīkla izveidei. Turklāt virkne dalībvalstu vēlējās lielāku skaidrību par finanšu mehānismiem, kas izmantojami programmā, piemēram, darbības atbalsta izmantošana, programmu komitejas darbība un programmas novērtēšana. Tika rasti veidi, lai reaģētu uz dalībvalstu bažām, proti, tika veikti nelieli grozījumi tekstā, vienlaikus pilnībā saglabājot Komisijas grozītā priekšlikuma būtību. Grozījumos ietilpst: – 2. pantā tika iekļauta atsauce uz smagām slimībām, ņemot vērā Eiropas Parlamenta paustās bažas par nepieciešamību uzsvērt smagu slimību samazināšanu kā vienu no programmas pamatmērķiem; – papildu teksts 32. apsvērumā un 13. pantā, lai precizētu veicamā novērtējuma raksturu un mērķus; – 1. pielikuma 1.1.1. punktā par iedzīvotāju aizsardzību pret veselības apdraudējumiem tika veikts grozījums, lai precizētu, ka Kopienas rīcības mērķis ir palīdzēt stiprināt dalībvalstu spējas sniegt atbalstu esošajām laboratorijām, kas veic Kopienas nozīmes darbu, nevis izveidot jaunus Kopienas mehānismus; – saistībā ar finanšu regulējumu 8. panta tekstu negrozīja, bet pievienoja jaunu 33. apsvērumu, ar ko paskaidroja šo pantu un skaidri norādīja, ka programmas komiteja tiks pilnībā informēta; – saistībā ar darbības atbalstiem nevalstiskajām organizācijām (NVO) 26. apsvēruma un 4. panta teksts tika nedaudz grozīts, reaģējot uz dalībvalstu bažām par šo noteikumu jomu, bet Komisijas priekšlikuma mērķis tika saglabāts. Padome veica programmas pantu pārkārtošanu atbilstoši parastajai visās Kopienas programmās izmantotajai pieejai 2007.–2013. gada finanšu plānošanas periodā. Visbeidzot, tā kā lēmuma procedūra joprojām turpinās, jauno juridisko pamatu nevarēs piemērot no 2007. gada; tāpēc nodrošinās, ka tiek izmantots spēkā esošais juridiskais pamats (1786/2002/EK), lai finansētu veselības jomas pasākumus 2007. gadā. Tādējādi 2007. gadā izmantojamā darbības izdevumu budžeta pozīcija ir tā pati pozīcija, kas tika izmantota 2006. gadā, tomēr ir jāveic iekšējs līdzekļu pārvedums, lai varētu izmantot sabiedrības veselības programmai 2007. gadā paredzēto budžetu. Nodrošinās, ka jaunā juridiskā pamata teksts tiks attiecīgi koriģēts, proti, attiecībā uz jaunās programmas īstenošanas datumu, ilgumu, kopējo budžetu[1] un vajadzīgo pārejas pasākumu iekļaušanu. Padomes kopējā nostāja tika vienprātīgi pieņemta 22.3.2007. 4. SECINĀJUMS Komisija uzskata, ka kopējā nostāja atbilst grozītā priekšlikuma mērķiem un pieejai. Komisija atbalstīs iestāžu centienus panākt vienošanos otrajā lasījumā. [1]321,5 milj. euro faktiskajās cenās.